Tallin (kauplus)

Selvehall Tallin (ЗАО «Магазин Таллин») oli Minskis 1982. aastal rajatud kaupluse nimi aastani 2013. 

Kauplus asub linna lääneosas Zapadnõi-2 mikrorajoonis Burdeinõi tänaval majas nr 11. Kuulus koos restorani, baari, olmeteenuste, hoiukassa, sidejaoskonna, koolitarvete kaupluse ja juveelikauplusega kohaliku kaubanduskeskuse koosseisu. Kaupluse juures oli parkla. Poehoone vastas on Zapadnõi turg, mis mõjutas oluliselt kaupluse tegevust, selle kaubavalikut ja hinnapoliitikat.

Hoone projekteerisid arhitektid A. Želdakov ja V. Parhimovitš. Aluseks võeti Moskva suurpoe tüüpprojekt, ent see kujundati ümber vastavalt arhitektide nägemusele Tallinnast. Poe algsele sildile olid eeskujuks Tallinna vanalinna poesildid. Poe fassaadi hakkasid ehtima ümmargused aknad, mis olid kujundatud laevailluminaatorite eeskujul.

1. juulist 2013 sai pood uueks nimeks Jeŭraopt, kujunedes selle poeketi 142. poeks.

Viited

Välislingid 
Kaupluse koduleht

 

Minsk
Kauplused
1982